open-index/open-wikipedia-markdown huggingface dataset:
Rumpler Taube

**Rumpler Taube** var et tysk fly som ble brukt til flere formål ved begynnelsen av første verdenskrig.

Flyet var en videreutvikling av østerrikeren Igo Etrichs konstruksjon «Taube» (tysk for due) som fløy for første gang i 1910. Det ble opprinnelig produsert på lisens i Johannisthal i Tyskland av Rumpler, men da fabrikken fant flere punkter ved flyet som kunne videreutvikles, sluttet de å betale lisens og fortsatte produksjonen under navnet Rumpler Taube. Etrich friga sin patent på flyet, og snart ble det produsert av hele 14 bedrifter, hver med sine variasjoner. Men ytre sett var de vanskelige å skjelne fra hverandre. Derfor er det oftest umulig å se på fotografier hvilken variant det er tale om.

Flyet var vanligvis utrustet med to seter, og som vanlig på denne tiden var det bygd som en skjelettkonstruksjon av tre trukket med seilduk. Motoren var som regel en firesylindret Argus eller en sekssylindret Mercedes E4F, men flere varianter fantes. Vingene manglet flaps, isteden måtte piloten vri selve vingen når han svingte. Flyet viste seg å være stabilt i luften, og var svært egnet til rekognosering. Seilduken i vingene var ikke malt, så lyset slapp igjennom og gjorde det vanskelig å se flyet fra bakken når det lå over ca. 400 meters høyde. Teknikken med å vri vingen gjorde at flyet svingte langsomt og med svært vid radius. Det ble derfor et enkelt bytte for motpartens raskere fly. Ettersom tyskerne fikk utviklet mer avanserte fly, ble Taubene trukket ut av aktiv fronttjeneste, selv om det fantes enkelte igjen fram til 1915. Isteden ble det benyttet som skolefly.

Bortsett fra i Tyskland, ble flyet brukt i vidt omfang av flyvåpnene i Italia og Østerrike-Ungarn. Det var italienerne som først brukte Taube som kampfly, det var i Libya i 1911. Pilot og observatør ble da utrustet med tokilos bomber og pistol. Under Balkankonflikten i 1911 bruktes det som bombefly, da piloten kastet bomber rett fra cockpiten. Ved slaget ved Tannenberg i 1914 var det en observatør i en Taube som første gang fikk se russernes oppmarsj. Et av de siste frontoppdragene var bombingen av Paris i 1914, da flere Tauber kastet trekilos bomber og flygeblad.

I Norge har det bare vært ett fly av denne typen, men det var til gjengjeld landets aller første militærfly, «Start». Det er utstilt ved Forsvarets flysamling som ett av de ytterst få flyene av denne typen som er bevart.

## Spesifikasjoner

## Se også
* Johannisthal flyplass

## Referanser


## Eksterne lenker
*
Vanuatus kvinnelandslag i fotball

**Vanuatus kvinnelandslag i fotball** representerer Ny-Caledonia i internasjonal fotball.

Vanuatu meldte seg på til Oseaniamesterskapet 2003, men trakk seg. I stedet debuterte Vanuatu i Sørstillehavslekene samme år, der de fikk en del akseptable resultater, inkludert knepne tap mot Tonga, Fiji og Guam, et 0-3 tap fot Tahiti, uavgjort mot (et sannsynligvis sterkt redusert Papua Ny-Guinea og en kalasseier mot det ikke FIFA-godkjente Kiribati.

Vanuatu trakk seg igjen fra Oseaniamesterskapet i 2007, og også fra Sørstillehavslekene i samme år. Først i Oseaniamesterskapet i 2010 dukket Vanuatu opp igjen. Det endte med tre tap for New Zealand (0-14), Tahiti (1-5) og Cookøyene (0-2). 

## Se også
* Oceania Football Confederation
* Oseaniamesterskapet i fotball for kvinner
* Liste over kvinnelandslag i fotball

## Referanser
Fres (kommune)

**Fres** (gresk: Φρές) er en landsby og kommune i prefekturet Khaniá på øyen Kreta, Hellas.

Landsbyen Fres med en befolkning på omkring 400, har et stort hovedtorg omgitt av flere kafenion hvor mennene i landsbyen møtes. En buegang fører til den øvre del av landsbyen og kapellet *"Vår frue av de to berg"*.

Setet til kommunen Fres ligger i landsbyen Fres. Den er en del av provinsen Apokoronas og befinner seg i fjellene ved foten av *[[Lefka Ori]]* (Hvite fjell). Tettbebyggelsene i Fres er Paidokhori, Pemonia, Tzitzifes, Melidoni og landsbyen Fres.
Bendik Singers

**Bendik Singers** (1971–75) var en norsk vokalkvartett satt sammen av Arne Bendiksen for å delta i Melodi Grand Prix 1973 med hans komposisjon «Å, for et spill». Sangen kom på en sjuendeplass i Eurovision Song Contest 1973 og hadde tekst av Robert Williams.

Kvartetten besto av Anne-Karine Strøm, Ellen Nikolaysen og brødrene Bjørn Kruse og Philip Kruse. Etter finalen i Oslo 17.&nbsp;februar 1973 bar det til den 18.&nbsp;Eurovision Song Contest i Luxembourg 7.&nbsp;april. Da hadde sangen blitt oversatt til engelsk med tittelen «It's Just a Game». Carsten Klouman var dirigent, og Norge endte blant de ti beste for første gang siden 1966. John Andreassen var NRKs kommentator.  

Bendik Singers hadde også en hit med «Om hele verden sang i kor». Sensommeren 1973 overtok Anne Lise Gjøstøl for Nikolaisen, men bare på utlån fra EMI. Nikolaisen ble nemlig nektet videre deltakelse av sitt plateselskap Phonogram. Gruppen vant også Melodi Grand Prix 1974 som bakgrunnskor for Anne-Karine Strøm og deltok dermed også i Eurovision Song Contest 1974 i Brighton. Bidraget endte på delt 14.- og sisteplass med bare 3 stemmer. Dirigent Frode Thingnæs uttalte neste morgen at «… Melodi Grand Prix har utviklet seg til en folkemeningens bingohall langt vekk fra den opprinnelige ideen – å høyne kvaliteten på underholdningsmusikken».

Gruppa ble oppløst i 1975, og Nikolaysen og Strøm vant Melodi Grand Prix i henholdsvis 1975 og 1976, mens Philip A. Kruse var tekstforfatter av vinnerbidragene i  1974, 1976 og 1979.

## Utgivelser
**[[Bendik Singers (album)|Bendik Singers]]* (Triola 1974)
*Medvirkning på plateseriene *Svensktoppar* og *Norske Topp-Favoritter*.

## Referanser


## Eksterne lenker
*
Sporting Fingal FC

**Sporting Fingal Football Club** (irsk: *Cumann Peile Fine Gall Spórtúil*) var en irsk fotballklubb fra Santry, som er en forstad til hovedstaden Dublin under grevskapet Fingal. Klubben ble grunnlagt i 2007 og lagets draktfarger var helhvite med grå detaljer, mens bortedraktene var helsvarte med gule detaljer. Sporting Fingal spilte frem til 2010 i den øverste divisjonen League of Ireland Premier Division, og spilte sine hjemmekamper på Morton Stadium. Trener frem til opphøret var Liam Buckley.

Klubben ble stiftet så sent som i 2007 og hadde av den grunn ikke opparbeidet seg noen større merittliste. Klubben vant likevel det irske cupmesterskapet i 2009, og fikk derfor spille kvalifiseringskamp i Europaligaen i 2010/11-sesongen, men uten at laget klarte å kvalifisere seg videre til gruppespillet. På grunn av finansielle problemer ble klubben tvunget til å begjære oppbud i begynnelsen av 2011, og den 10. februar 2011 meldte klubben at den hadde trukket sin søknad om spill i League of Ireland Premier Division.

## Meritter
***[[FAI Cup]]:** 2009

## Referanser


## Eksterne lenker
*
Pauley Perrette

**Pauley Perrette** (født 1969) er en amerikansk skuespiller, kjent for sin rolle som Abby Sciuto i den amerikanske TV-serien ''NCIS''. 

Perrette har mastergrad i kriminologi og har forfattet en rekke bøker. Perrette har jobbet mange år i fjernsyn og filmer, stort sett har hun spilt i reklame, voice-overs, musikkvideoer og kortfilmer, og jobbet som bartender i New York City. 

Hennes mest kjente rolle er som Abby Sciuto, en eksentrisk rettsmedisinsk forsker i TV-serien NCIS. Hun har vært med i alle episodene siden NCIS ble introdusert i to episoder av TV-serien ''JAG'', våren 2003. Hun har siden den gang også opptrådt som Abby Sciuto i spinnoff-serien **.

I 2001 var hun gjennomgangsfigur som ble introdusert i sesong 2 av *Special Unit 2*, hvor hun spilte rollefiguren Alice Cramer. Hun hadde en rolle som servitør på Cafe Nervosa i TV-serien *[[Frasier]]* i to episoder i 1996 og 1997, og en gjesterolle i en sesong av ''24''. Blant roller i spillefilmer er de to største filmene *[[Almost Famous]]* (2000) og *[[The Ring (2002)|The Ring]]*. Perrette jobbet for TV-serien *[[America's Most Wanted]]* i februar 2004 der presenterte hun en by hun kjenner godt fra barndommen, Prattville i Alabama.

Perrette ble gift i 2000, skilt i 2004, og gift for andre gang i 2009 med kameramannen Michael Bosman. Hun er medlem av Hollywood United Methodist Church.

## Filmografi

## Referanser


## Eksterne lenker
*
Kinas kunstakademi

**Kinas kunstakademi** (forenklet kinesisk: 中国美术学院, tradisjonell kinesisk: 中國美術學院; pinyin: *Zhōngguó Měishù Xuéyuàn*, kortform: **Guomei** 國美, *Guóměi*) er det fremste universitet for kunst i Folkerepublikken Kina. Det ble grunnlagt i Hangzhou i 1928 av regjeringen. Det har to store campus i Hangzhou, og en campus også i Shanghai. Det har 800 akademisk ansatte, og 7000 studenter (pr 2010).

## Eksterne lenker
* China Academy of Art
St Patrick’s Athletic FC

**St Patrick's Athletic Football Club** (irsk: *Cumann Peile Lúthchleas Phádraig Naofa*) er en irsk fotballklubb fra hovedstaden Dublin. Klubben ble grunnlagt i 1928 og lagets draktfarger er rød skjorte med hvit shorts og hvite sokker, mens bortedraktene er mørkeblå med hvit shorts. St Patrick's Athletic spiller for øyeblikket i den øverste divisjonen League of Ireland Premier Division, og spiller sine hjemmekamper på Richmond Park. Nåværende trener er Liam Buckley.

Klubben har vunnet det irske seriemesterskapet syv ganger (senest i 1998/99) og det irske cupmesterskapet to ganger. Den har også vunnet League of Ireland Cup to ganger, samt League of Ireland Shield og FAI Super Cup en gang hver. St Patrick's Athletic har også ved flere anledninger deltatt i kvalifiseringsspill i Cupvinnercupen, UEFA-cupen, Mesterligaen og Europaligaen, men har møtt større motstand og ikke kvalifisert seg til videre gruppespill eller sluttspill. Klubbens største meritter i europeisk klubbfotball kom i UEFA-cupen 2008/2009, da laget spilte seg frem til første innledende runde mot den tyske klubben Hertha BSC Berlin.

## Meritter
***[[League of Ireland]]: (7)** 1951–52, 1954–55, 1955–56, 1989–90, 1995–96, 1997–98, 1998–99, 2013
***[[FAI Cup]]: (5)**           1959, 1961, 2014, 2021, 2023
***League of Ireland Cup:** 2000–01, 2003
***League of Ireland Shield:** 1959–60
***FAI Super Cup:** 1999

## Kjente spillere med en fortid i klubben

## Eksterne lenker
* Klubbens offisielle nettsider
Beijings tekniskvitenskapelige universitet

**Beijings tekniskvitenskapelige universitet** (kinesisk: 北京科技大学, pinyin: *Běijīng KēJÌ Dàxúe*, engelsk: *University of Science and Technology Beijing* – USTB), tidlikere kjent som *Beijing Steel and Iron Institute* (北京钢铁学院), er et universitet i  Beijing.

Universitetet er ett av satsningsuniversitetene i Prosjekt 211. Det ligger i bydistriktet Haidian på et areal på rundt 56 hektar.

USTB satser særlig på ingeniørutdannelse, men har også fakulteter for blant annet økonomi og rettsvitenskap.

USTB har 14&nbsp;000 studenter pr. 2010.

Universitetet ble til ved en sammenlegning av fem andre utdannelsessintitusjoner i 1952.

## Referanser


## Eksterne lenker
*
Sligo Rovers FC

**Sligo Rovers Football Club** (irsk: *Cumann Peile Ruagairí Shligigh*) er en irsk fotballklubb fra byen Sligo i grevskapet med samme navn. Klubben ble grunnlagt i 1928 og lagets draktfarger er helrød med hvite sokker, mens bortedraktene er helhvit. Sligo Rovers spiller for øyeblikket i den øverste divisjonen League of Ireland Premier Division, og spiller sine hjemmekamper på Showgrounds. Nåværende trener er Paul Cook.

Klubben har per dags vunnet det irske seriemesterskapet to ganger og det irske cupmesterskapet to ganger. Sligo Rovers har også vunnet League of Ireland Cup to ganger, senest i 2010. Klubben har ved flere anledninger deltatt i kvalifiseringsspill og innledende kamper både i Serievinnercupen (én gang) Cupvinnercupen og UEFA Intertoto Cup, men møtte der større motstand og kom seg ikke videre til sluttspill.

## Meritter
***[[League of Ireland]]:** 1936–37, 1976–77
***[[FAI Cup]]:** 1983, 1994
***League of Ireland Cup:** 1997–98, 2010
***League of Ireland First Division:** 1993-94, 2005
***League of Ireland First Division Shield:** 1993-94

## Kjente spillere med en fortid i klubben
*  Mick Byrne
*  Seamus Coleman
*  Dixie Dean
*  Lawrie Sanchez

## Eksterne lenker
* Klubbens offisielle nettsider
Øst-Tysklands kvinnelandslag i fotball

**Den tyske demokratiske republikks kvinnelandslag** representerte Den tyske demokratiske republikk (også kalt Øst-Tyskland) i én interasjonal fotballkamp, en treningskamp mot Tsjekkoslovakia. Den tyske demokratiske republikk tapte kampen 0-3. Kampen ble spilt den 5. mai 1990, bare et halvt år før Den tyske demokratiske republikk ble oppløst og ble del av Tyskland. Tyskland arvet ikke Den tyske demokratiske republikks statistikk, som dermed er et av svært få land med både selvstendig status som land og bare én kamp.

## Se også
* EM i fotball for kvinner
* UEFA
* Liste over kvinnelandslag i fotball
League of Ireland Premier Division

**League of Ireland Premier Division** (irsk: *Príomhroinn Sraith na hÉireann*) er det øverste nivået i irsk toppfotball for herrer under League of Ireland. Ligaen ble grunnlagt i 1985 etter at League of Ireland ble delt i to serier, som deretter ble kalt League of Ireland Premier Division (nivå 1) og League of Ireland First Division (nivå 2).

Premier Division består av ti lag, hvor nummer ti rykker ned til First Division, mens lag nummer ni og åtte spiller kvalifisering mot henholdsvis nummer to og tre i First Division. Vinneren av Premier Division går inn i andre kvalifiseringsrunde til Mesterligaen, mens lag nummer to og tre går inn i henholdsvis andre og første kvalifiseringsrunde i Europaligaen.

## UEFA-ranking (2022)
*UEFA-rangering foran 2022/23-sesongen.*

; Historisk ligarangering

## Vinnere
:For årene 1921–1985, se League of Ireland

* 1985–1986: Shamrock Rovers 
* 1986–1987: Shamrock Rovers 
* 1987–1988: Dundalk 
* 1988–1989: Derry City
* 1989–1990: St Patrick's Athletic
* 1990–1991: Dundalk
* 1991–1992: Shelbourne
* 1992–1993: Cork City
* 1993–1994: Shamrock Rovers
* 1994–1995: Dundalk
* 1995–1996: St Patrick's Athletic
* 1996–1997: Derry City
* 1997–1998: St Patrick's Athletic
* 1998–1999: St Patrick's Athletic
* 1999–2000: Shelbourne
* 2000–2001: Bohemians
* 2001–2002: Shelbourne
* 2002–2003: Bohemians
* 2003: Shelbourne
* 2004: Shelbourne
* 2005: Cork City
* 2006: Shelbourne
* 2007: Drogheda United
* 2008: Bohemians
* 2009: Bohemians
* 2010: Shamrock Rovers
* 2011: Shamrock Rovers
* 2012: Sligo Rovers
* 2013: St Patrick's Athletic
* 2014: Dundalk
* 2015: 
* 2016: 
* 2017: 
* 2018: 
* 2019: 
* 2020: 
* 2021: 
* 2022: 
* 2023: 

## Toppscorere

:*For årene 1921–1985, se [[League of Ireland]].*

## Referanser


## Se også
* League of Ireland
* League of Ireland First Division
* League of Ireland Cup
* FAI Cup

## Eksterne lenker
* Offisielle nettsider for League of Ireland Premier Division
Tsjekkoslovakias kvinnelandslag i fotball

**Tsjekkoslovakias kvinnelandslag** representerte Tsjekkoslovakia i interasjonal fotball. Laget hadde 28 kamper mellom 1968 og 1993.

Tsjekkoslovakia spilte den 23. februar 1968 mot Italia i en av de tidligste landskampene i fotball for kvinner i moderne tid. Dette var starten på en rekke kamper dem imellom, de fleste uoffisielle, og alle i Italia. Tsjekkoslovakia var påmeldt til et uoffisielt VM i 1970, men trakk seg før turneringen. Med unntak av kampene mot Italia var det sjelden Tsjekkoslovakia spilte fram til de i 1986 ble aktive igjen.

I kvalifiseringen til EM i 1989 kom Tsjekkoslovakia videre til kvartfinalen, som var siste skritt i kvalifiseringen. Der tapte de sammenlagt 1-3 mot Vest-Tyskland. Tsjekkoslovakia deltok også i kvalifiseringen til EM i 1991, der de tapte kampen om andreplassen mot Ungarn etter at Ungarn greide uavgjort mot Tyskland. Hadde Tsjekkoslovakia slått Ungarn sammenlagt, ville Tsjekkoslovakia ha møtt Norge for første og eneste gang. Norge møtte imidlertid Den tsjekkiske republikk bare ni måneder etter at Tsjekkoslovakia ble oppløst. Slovakia møtte Norge først i 1995.

## Noter


## Se også
* EM i fotball for kvinner
* UEFA
* Liste over kvinnelandslag i fotball
* Den tsjekkiske republikks kvinnelandslag i fotball
* Slovakias kvinnelandslag i fotball
Michael Burke

**Michael Burke** (født 15. oktober 1863 i Beaver Dam, Wisconsin, død 12. desember 1918) var en representant i senatet og Kongressen for delstaten Wisconsin.

Han gikk på lokale offentlige skoler, og ble uteksaminert fra Wayland Academy på Beaver Dam i 1884. Han studerte juss ved University of Wisconsin, Madison i 1886 og 1887.

Han tjenestegjorde som byskriver mellom 1887 og 1889. Han var medlem av Wisconsin State Assembly fra 1891 til 1893. Han representerte Wisconsin i Senatet mellom 1895 og 1899. Burke var advokat for byen Beaver Dam 1893-1908. Han var delegat til demokratenes landsmøte i 1904. Burke ble valgt til ordfører i hjembyen Beaver Dam og hadde denne rollen fra 1908 til 1910. Burke ble valgt som demokrat til Kongressen (4. mars 1911 – 3. mars 1917). Han mislykket som kandidat for gjenvalg i 1916. 

Han døde i Beaver Dam, Wisconsin, 12. desember 1918. Han ble gravlagt i St. Patrick's Cemetery.

## Referanser


## Eksterne lenker
*
University College Dublin AFC

**University College Dublin Association Football Club** (irsk: *Cumann Peile Coláiste na hOllscoile Áth Cliath*), også kjent som bare **UCD**, er en irsk fotballklubb for både kvinner og herrer fra hovedstaden Dublin. Klubbens navn kommer av at laget tilhører University College Dublin. UCD ble grunnlagt i 1895 under navnet *Catholic University Medical School*, men skiftet til nåværende navn i 1908. Lagets draktfarger er lyseblå med marineblå shorts og sokker, mens bortedraktene er helhvite med blå detaljer. UCD spiller for øyeblikket i den øverste divisjonen League of Ireland Premier Division, og spiller sine hjemmekamper på UCD Bowl. Nåværende trener er Martin Russell.

Klubben har ikke vunnet det irske seriemesterskapet, men har vunnet nivået under to ganger, som er League of Ireland First Division. UCD har også vunnet det irske cupmesterskapet FAI Cup og FAI Super Cup én gang hver. Klubben har ved to anledninger også deltatt i kvalifiseringsspill i Cupvinnercupen (1984/85) og UEFA Intertoto Cup (2000), men har møtt sterkere motstand og har ikke greid å kvalifisert seg til videre sluttspill.

## Meritter
***[[FAI Cup]]:** 1984
***League of Ireland First Division:** 1994-95, 2009
***FAI Super Cup:** 2000-01

## Kjente spillere med en fortid i klubben
*  Mervyn Cree
*  Joe Hanrahan
*  Peter Lorimer
*  Tony McDonnell
*  Ciarán Martyn
*  Derek Swan

## Eksterne lenker
*
SC Faetano

**SC Faetano** er et fotballag fra Faetano øst i San Marino. Klubben ble etablert i 1962 og er en del av amatørligaen i landet (*[[Campionato Sammarinese di Calcio]]*) der de spiller i *Girone B*. Laget har vunnet amatørligaen tre ganger, henholdsvis i 1986, 1991 og 1999. De har også vunnet den nasjonale fotballcup-en tre ganger, henholdsvis i 1993, 1994 og 1998. I 1994 vant de forøvrig også supercupen (*Trofeo Federale*).

## Eksterne lenker
* Hjemmeside
Tang Guoqiang

**Tang Guoqiang** er navnet til flere personer:

* Tang Guoqiang (diplomat) (唐囯強, født 1951), kinesisk diplomat.
* Tang Guoqiang (skuespiller) (唐囯強, født 1952), kinesisk skuespiller.
Sovjetunionens kvinnelandslag i fotball

**Sovjetunionens kvinnelandslag** representerte Sovjetunionen i interasjonal fotball. Sovjetunionens kvinnelige fotballandslag eksisterte bare mellom 1990 og 1992, men de spilte 28 kamper, 5 av hvilke under navnet Samveldet av uavhengige stater. 

Sovjetunionens to første kamper var mot Norge den 12. og 15. april 1990. Den første kampen endte med 1-2-tap for Sovjetunionens del, mens den andre endte 0-0. Tap ble en trend, da Sovjetunionen tapte 18 av de 28 kampene de spilte. De første 22 kampene var vennskapskamper, og den første EM-kvalifiseringskampen de spilte, til EM i 1991, var også Sovjetunionens siste kamp. Deretter fulgte de fem kampene som Semveldet av uavhengige stater før Russland tok over Samveldets plass.

## Se også
* EM i fotball for kvinner
* UEFA
* Liste over kvinnelandslag i fotball
* Russlands kvinnelandslag i fotball
Tang Guoqiang (skuespiller)

**Tang Guoqiang** (forenklet kinesisk: 唐国强, tradisjonell kinesisk: 唐囯強; pinyin: *Táng Guóqiáng*, født 4. mai 1952 i Qingdao i provinsen Shandong i Folkerepublikken Kina) er en kinesisk skuespiller. Han debuterte på film i 1975. Han er gift med skuespillerinnen Zhuang Li.

Tang Guoqiang har blant annet spilt historiske skikkelser som Zhuge Liang, Yongzheng-keiseren og Mao Zedong. 

## Eksterne lenker
* 
* Baidu Baike
* dianying.com 
* HK Cinemagic
Tang Guoqiang (diplomat)

**Tang Guoqiang** (forenklet kinesisk: 唐国强, tradisjonell kinesisk: 唐囯強; pinyin: *Táng Guóqiáng*, født i juni 1951 i Shanghai i Folkerepublikken Kina) er en kinesisk diplomat. Han var fra 2009 til mars 2012 Folkerepublikken Kinas ambassadør i Norge.

Han har tidligere vært ambassadør til Den tsjekkiske republikk og deretter til FN-kontorene i Wien i Østerrike.
Jerez lufthavn

**Jerez lufthavn** (spansk: *Aeropuerto de Jerez*, opprinnelig kalt *Aeropuerto de La Parra*), er en flyplass i provinsen Cádiz i Andalucía i Spania. Flyplassen ligger i Jerez de la Frontera kommune, rundt 80 km sør for Sevilla og rundt 50 km nord for Cádiz.

Flyplassen ble åpnet som militærflyplass i 1936 ved begynnelsen av den spanske borgerkrigen. i 1946 ble den åpnet for sivil trafikk. I 1993 ble de militære operasjonene flyttet til Morón Air Base, flyplassen fikk da navnet *Aeropuerto de Jerez*.

En jernbanestasjon er under anlegg, det er planlagt at den skal bli holdeplass på høyhastighetslinjen mellom Sevilla og Cádiz, i tillegg skal den bli endestasjon for Cádiz' lokaltog og for bybane. For å kunne betjene den ønskede trafikken blir den konstruert med to plattformer og fire spor.

## Ruter og selskaper
Oppdatert 15. oktober 2010. (Destinasjoner i parentes blir kun betjent i sommersesongen.)

* **[[American Airlines]]**: *[[Madrid lufthavn, Barajas|Madrid-Barajas]]*.

* **[[British Airways]]**: *[[Madrid lufthavn, Barajas|Madrid-Barajas]]*.

* **[[Condor Airlines|Condor]]**: *[[Düsseldorf internasjonale lufthavn|Düsseldorf]], [[Frankfurt internasjonale lufthavn|Frankfurt]], [[München internasjonale lufthavn|München]], ([[Hamburg lufthavn|Hamburg]], [[Stuttgart lufthavn|Stuttgart]])*.

* **[[Iberia Airlines|Iberia]]**: *[[Madrid lufthavn, Barajas|Madrid-Barajas]]*.

* **[[Jetairfly]]**: *([[Brussel lufthavn|Brussel]])*.

* **[[Luxair]]**: *[[Luxembourg internasjonale lufthavn|Luxembourg]]*.

* **[[Ryanair]]**: *[[Frankfurt-Hahn lufthavn|Frankfurt-Hahn]], [[London Stansted lufthavn|London-Stansted]], [[Madrid lufthavn, Barajas|Madrid-Barajas]]*.

* **[[Tuifly]]**: *([[Düsseldorf internasjonale lufthavn|Düsseldorf]], [[Frankfurt internasjonale lufthavn|Frankfurt]], [[Hamburg lufthavn|Hamburg]], [[Hannover lufthavn|Hannover]], [[München internasjonale lufthavn|München]], [[Stuttgart lufthavn|Stuttgart]])*.
              
* **[[Vueling Airlines|Vueling]]**: *[[Barcelona internasjonale lufthavn|Barcelona]]*.

## Referanser


## Eksterne lenker
* 
* Aena's side om Jerez lufthavn
The Power of Nightmares

***The Power of Nightmares: The Rise of the Politics of Fear*** er en BBC dokumentarfilmserie fra 2004, skrevet og produsert av Adam Curtis. Serien forsøker å sammenligne fremveksten av amerikansk nykonservatisme og radikal islamisme. Den består av 3 episoder på 1 time og er stort sett sammensatt av arkivmateriale som Curtis kommenterer. En noe kortere versjon ble lansert på kino i 2005. Den ble blant annet vist på Filmfestivalen i Cannes.

Serien har blitt tildelt flere priser, blant annet en BAFTA for beste faktaprogram.

## Handling
Dokumentaren sammenligner og ser på likheten mellom de amerikanske nykonservative og den radikale islamistiske bevegelsen, slik som deres opprinnelse. Den argumenterer for at trusselen fra radikal islamisme som en uhyggelig organisert stormakt av massiv ødeleggelse (spesielt i form av al-Qaida), er en løgn begått av politikere i mange land (spesielt de amerikanske nykonservative) i et forsøk på å samle og inspirere folket til å følge seg etter at de mer utopiske ideologiene som var brukt før feilet.

## Referanser


## Eksterne lenker
*
Norske Herredags-Dombøger

***Norske Herredags-Dombøger*** er en serie utgivelser utført av Den norske historiske Kildeskriftskommisjon fra 1892 til 1972. Herredagsdombøkene er protokoller over herredagens virksomhet i Norge på 1500- og 1600-tallet. Herredagen var et møte av det danske riksrådet samt andre høye embetsmenn (kansleren, lensherrer og andre). Disse møtene fungerte som en slags høyesterett for Norge. Protokollene var kjent under navnet «herredagsdombøker», men E. A. Thomle bemerker at dette navnet egentlig var uheldig, ettersom protokollene også inneholder andre ting enn egentlige dommer, slik som retterbøter og alle andre slags avgjørelser truffet av herredagene. Det finnes herredagsprotokoller for årene fra 1578 til 1664, da institusjonen ble avskaffet.

Tanken om å få utgitt herredagsdombøkene ble først tatt opp av professor Frederik Brandt. Arbeidet ble først utført etter hans død, i første omgang av E. A. Thomle, som utga det første heftet i 1892. Alle herredagsbøkene ble utgitt i fire «rekker» 1892–1959. I 1966 kom det dessuten et tillegg, og i 1976 et sak- og lovregister utarbeidet av Per Sira og Tom Arbo Høeg.

## Oversikt
* *Første Række (1578–1604)*, ved E. A. Thomle. Chra., 1893–1903.
* *Anden Række (1607–1623)*, ved E. A. Thomle og P. Groth. Chra., 1904–1929.
* *Tredje Række (1625–1646)*, ved P. Groth, Fredrik Scheel og E. W. Orholt. Oslo, 1929–1934.
* *Fjerde Række (1652–1664)*, ved Jens Arup Seip og Ingolf Kvamen. Oslo, 1941–1959.
* *Tillegg til 1.–4. rekke*, ved Oddvar Grønli. Oslo, 1966–1972.

## Referanser


## Eksterne lenker
* Bøker og publikasjoner ved Riksarkivet og statsarkivene.
Conrad Homfeld

**Conrad Homfeld** (født 25. desember 1951), amerikansk rytter som deltok i de olympiske leker 1984 i Los Angeles.
 
Homfeld ble olympisk mester i hestesport under Sommer-OL 1984 i Los Angeles. Han og hesten «Abdullah» var med på det amerikanske laget som vant lagkonkurransen i sprangridning. De andre på laget var Joseph Fargis på hesten «Touch of Class», Leslie Howard på «Albany» og Melanie Smith på «Calypso».

Homfeld og «Abdullah» kom på andreplass i den individuelle konkurransen i sprangridning bak sin landsmann Joseph Fargis på «Touch of Class».

## OL-medaljer
*  1984  Los Angeles -  **Gull** i hestesport, sprangridning lag   USA
*  1984  Los Angeles -  Sølv i hestesport, sprangridning   USA

## Eksterne lenker
*
Karen Stives

**Karen Elizabeth Stives** (1950–2015) var en amerikansk rytter som deltok i de olympiske leker 1984 i Los Angeles.

Stives ble olympisk mester i hestesport i Sommer-OL 1984 i Los Angeles. Hun og hesten «Ben Arthur» var med på det amerikanske laget som vant lagkonkurransen i feltritt. De andre på laget var Michael Plumb på «Blue Stone», Torrance Fleischmann på «Finvarra» og Bruce Davidson på «J.J. Babu». Stives og «Ben Arthur» kom på andreplass i den individuelle konkurransen i feltritt bak Newzealandske Mark Todd på «Charisma».

## OL-medaljer
*  1984  Los Angeles -  **Gull** i hestesport, feltritt lag   USA
*  1984  Los Angeles -  Sølv i hestesport, feltritt   USA

## Referanser


## Eksterne lenker
*
Bruce Davidson

**Bruce Oram Davidson** (1949) er en amerikansk rytter som deltok i de olympiske leker 1972 i München, 1976 i Montréal, 1984 i Los Angeles, 1988 i Seoul og 1996 i Atlanta.

Davidson ble olympisk mester i hestesport under Sommer-OL 1976 i Montréal. Han og hesten «Irish-Cap» var med på det amerikanske laget som vant lagkonkurransen i feltritt. De andre på laget var Michael Plumb på «Better & Bette», Edmund Coffin på «Bally-Cor» og Mary Tauskey på «Marcus Aurelius».

Tolv år senere, under Sommer-OL 1984 i Los Angeles, vant han en ny gullmedalje. Han og hesten «J.J. Babu» var med på det amerikanske laget som vant lagkonkurransen i feltritt. De andre på laget var Michael Plumb på «Blue Stone», Karen Stives på «Ben Arthur» og Torrance Fleischmann på «Finvarra».

Davidson ble verdensmester i feltritt tre ganger, 1974 i Burghley både individuelt og i lag og individuelt 1978 i Lexington.

## OL-medaljer
*  1976  Montréal – **Gull** i hestesport, feltritt lag   USA
*  1984  Los Angeles – **Gull** i hestesport, feltritt lag   USA
*  1972  München – Sølv i hestesport, feltritt lag   USA
*  1996  Atlanta – Sølv i hestesport, feltritt lag   USA

## Eksterne lenker
*
Michael Plumb

**John Michael Plumb** (født 28. mars 1940), amerikansk rytter som deltok i de olympiske leker 1964 i Tokyo, 1968 i Mexico by, 1972 i München, 1976 i Montréal, 1984 i Los Angeles.

Plumb ble olympisk mester i hestesport under Sommer-OL 1976 i Montréal. Han og hesten «Better & Bette» var med på det amerikanske laget som vant lagkonkurransen i feltritt. De andre på laget var Bruce Davidson på «Irish-Cap», Edmund Coffin på «Bally-Cor» og Mary Tauskey på «Marcus Aurelius».

Tolv år senere, under Sommer-OL 1984 i Los Angeles, vant han en ny gullmedalje. Han og hesten «Blue Stone» var med på det amerikanske laget som vant lagkonkurransen i feltritt. De andre på laget var Bruce Davidson på «J.J. Babu», Karen Stives på «Ben Arthur» og Torrance Fleischmann på «Finvarra».

## OL-medaljer
*  1976  Montréal -  **Gull** i hestesport, feltritt lag   USA
*  1984  Los Angeles -  **Gull** i hestesport, feltritt lag   USA
*  1964  Tokyo -  Sølv i hestesport, feltritt lag  USA
*  1968  Mexico by -  Sølv i hestesport, feltritt lag   USA
*  1972  München -  Sølv i hestesport, feltritt lag   USA
*  1976  Montréal -  Sølv i hestesport, feltritt   USA

## Referanser

	
## Eksterne lenker
*
«Start» (fly)

**«Start»** er Norges første fly. Det er et Rumpler Taube monoplan, og ble kjøpt i Tyskland for kr. 30 000,-. Flyet ankom Horten 25. mai 1912. Pengene til innkjøp av flyet var skaffet til veie ved innsamling i regi av *Undervandsbaaten «Kobben»s Flyvekomite*, bestående av befalet på nevnte fartøy. Initiativtaker var nestkommanderende, sekondløytnant Hans Fleischer Dons. En av dem som bidro mest i innsamlingen var kong Haakon VII.

Den første flyturen var 1. juni samme år, med løytnant Dons ved spaken. Turen gikk fra Gannestad ved Borre utenfor Horten, tok en runde over Karljohansvern, så over fjorden til Moss, videre til Øra utenfor Fredrikstad, der flyet landet. Turen var 48 kilometer lang og varte i 35 minutter. Dons fikk mye heder og berømmelse, og fikk skriftlige gratulasjoner fra Kongen og regjeringen.

Ettersom den første flygningen kom brått på både presse og publikum, ble det arrangert en ny flygning uken etter, den første offisielle flygning i Norge. Det var kalt ut 800 soldater fra Fredrikstad for å holde orden på publikum, som ble anslått til 10&nbsp;000 personer.  Dons, fremdeles uten flysertifikat, skulle på denne turen ha med en passasjer. Han hadde valgt ut kaptein Carsten Tank-Nilsen fra «Kobben»s Flyvekomite.

Den 1. august 1912 ble «Start» gitt som gave fra Flyvekomiteen til Marinen. Marinens Flyvevaaben ble stiftet i 1916. «Start» er tatt vare på, og er utstilt i Forsvarets flysamling på Gardermoen.

50 års-jubileet for den historiske flyvningen ble markert stort i 1962, hvor blant annet postvesenet ga ut et eget «Start-frimerke».

## Litteratur
*Flyvemaskinen Start (Roar Glenne, 2003) ISBN 82-993810-9-6
*
Elsa Joranger

**Elsa Augusta Joranger** (født 30. april 1921 i Ringsaker, død 29. april 1974) var en norsk lærer, lærebokforfatter og oversetter. Hun var det første kvinnelige medlemmet av Oslo bispedømmeråd, og skrev på 1960-tallet lærebøker i kristendomskunnskap for barneskolen. Hun gav også ut boken *Barnas første bibelhistorie* i 1964. I *[[Norsk Salmebok]]* og *[[Norsk salmebok 2013]]* er det hun som står bak den norske oversettelsen av den mye brukte salmen «Vær meg nær, o gud» eller «Kum ba yah». 

Hun var i flere år lærer ved Bestum skole.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 136.

## Referanser
Johan Auranaune

**Johan Ingmar Auranaune** (født 18. mai 1926 på Skatval i Nord-Trøndelag, død 7. juli 2015) var en norsk gartner og politiker (Sp).

Han var sønn av postbud og småbruker John Auranaune og hustru Anne Grøtte på Elvatun på Skatval. Faren hadde vokst opp på småbruket Auranaunet (Kornsvea), mens moren var fra Selbu.

Etter hagebruksavdelingen ved NLH var han fylkesgartnerassistent i Nordland landbruksselskap 1953–1956, overlærer ved Statens gartnerskole på Rå 1956–1959, fylkesgartner i Troms landbruksselskap 1960–1978 og rektor ved Statens gartnerskole på Rå 1978–1993. Auranaune var formann i Nord-Norges Gartnerforening 1969–1986 og medlem av hovedstyret i Norsk Gartnerforbund 1975–1987. Etter at han avgikk med pensjon i 1993, ble han boende på Borkenes frem til 2008, da han flyttet tilbake til Trøndelag.

Auranaune var formann i Troms senterparti 1962–1968, medlem av Tromsø bystyre 1964–1975 og medlem av Troms fylkesting 1972–1979. Han var også vararepresentant til Stortinget fra Troms 1965–1973, og møtte i alt 95 dager der. Han skjøttet en rekke offentlige verv, og ble kjent fra mange programmer i radio og fjernsyn.

Auranaune ble tildelt Kongens fortjenstmedalje i gull.

## Referanser


## Eksterne lenker
*
Beit Sahour

**Beit Sahour** eller **Beit Sahur** er en liten by like øst for Betlehem.

Da Sankta Helena var på reise i Det hellige land ble stedet lokalisert som hyrdemarken som er omtalt i Juleevangeliet og hun fikk bygget et konvent her. 

Rundt 80 % av innbyggerne er kristne, og Beit Sahour er en av få palestinske byer der de kristne er i flertall.

## Referanser


## Eksterne lenker
*
Haptisk teknologi

**Haptisk teknologi** er en tilbakemeldingsteknologi basert på haptikk, læren om berøring og om kommunikasjon ved berøring (taktilitet) og kroppens bevegelse (kinestetikk), særlig hvordan man bruker hender og fingrer for å utforske omgivelsene, og om hvordan man bruker følesansen når man håndterer redskaper og objekter i omverdenen. Haptisk teknologi kan bruke vibrasjon, bevegelse, motstand eller lignende mekanisk simulering for å bistå i opprettelse og kontroll av virtuelle objekter.

## Bruksområder
Haptiske tilbakemeldinger er vanligvis brukt i arkadespill, og da spesielt i bilspill. Det første spillet som brukte haptiske tilbakemeldinger var *[[Moto-Cross]]*. *Moto-Cross* ble produsert av Sega i 1976. Måten dette ble brukt på var at kontrollsystemet vibrerte når man kolliderte med andre kjøretøy.

Teknologien har også gjort det mulig å undersøke i detalj hvordan den menneskelige følesansen fungerer.

## Referanser
Beleiringen av Orléans

**Beleiringen av Orléans** (moderne fransk: *le Siège d'Orléans*; moderne engelsk: *Siege of Orléans*) var en avgjørende hendelse under hundreårskrigen utkjempet i 1428-9 mellom engelske og fransk-skotske styrker. Beleiringen regnes som et vendepunkt i krigen, og var Jeanne d'Arcs første større militære seier og også den første franske suksessen etter det knusende nederlaget ved Azincourt i 1415. Begynnelsen på denne beleiringen markerte høydepunktet til engelskmennenes makt i Frankrike i de senere faser av krigen, og byen Orléans hadde stor strategisk og symbolsk betydning til begge de stridende partene. Blant engelskmennene var det på den tiden enighet om at den engelske regenten Johan Plantagenet ville virkeliggjøre Henrik Vs drøm om å erobre hele Frankrike hvis Orléans ble inntatt. I omtrent et halvt år så det ut som om engelskmennene kom til å vinne slaget, men ni dager etter Jeanne d'Arcs ankomst til byen ble beleiringen hevet, slik at franskmennene vant slaget.

## Litteratur
* 
* 
* 
* 
* 
* 
* 

## Eksterne lenker
*
Peter Westbrook

**Peter Westbrook** (1952–2024) var en amerikansk fekter som deltok i de olympiske leker 1976 i Montréal, 1984 i Los Angeles, 1988 i Seoul, 1992 i Barcelona og 1996 i Atlanta.

Westbrook vant en olympisk bronsemedalje i fekting under Sommer-OL 1984 i Los Angeles. Han kom på tredjeplass i den individuelle konkurransen i sabel bak Jean-François Lamour fra Frankrike og Marco Marin fra Italia.

## OL-medaljer
*  1984  Los Angeles -  Bronse i fekting, sabel menn  USA

## Referanser


## Eksterne lenker
* 
*
Nacht en ontij (album)

***Nacht en ontij***, eller *ugudelige timer* på norsk, er det fjerde albumet gitt ut av den nederlandske artisten Boudewijn de Groot. Sangene er skrevet av Boudewijn de Groot og Lucien Duzee. Sangen «Heksen-sabbath», som ble delt i to for å få plass på plata, er en blanding mellom et fortalt eventyr og en sang. Tanken bak var å lage en slags "hørefilm", noe som førte til stor bruk av forskjellige lydeffekter som man vanligvis forbinder med animasjonsfilm og hørespill. Sangen omhandler en heksesabbat og er full av mytiske skikkelser, alt fra hekser, satan, alkymister og troll. 

Sangene «Aeneas nu» og «Wie kan me nog vertellen» ble lagt til som bonusspor under pressing og er derfor ikke å finne på alle eksemplar av plata.

## Sporliste
### A-side
#«Babylon»  4:01
#«Heksen-sabbath deel 1» 8:56 
      
### B-side
#«Heksen-sabbath deel 2» 16:19
;Bonusspor
#«Aeneas nu» 3:50
#«Wie kan me nog vertellen» 5:19

## Kilder
*Boudewijn de Groots hjemmeside

## Fotnoter
Tage Reedtz-Thott

**Kjeld Thor Tage Otto lensbaron Reedtz-Thott** (1839–1923) var en dansk politiker og Danmarks 15. statsminister. Han var konseilspræsident for regjeringen Reedtz-Thott 7. august 1894–23. mai 1897. I sin korte regjeringstid forsøkte han å oppnå et samarbeide med Venstre, men måtte se seg utmanøvrert av sine egne partifeller i Højre på grunn av sin forhandlingsvillige linje.

## Referanser


## Eksterne lenker
* Nordisk familjebok: Kjeld Thor Tage Otto Reedtz-Thott
Rjukan barneskole

**Rjukan barneskole** er en fådelt barneskole på Rjukan i Tinn kommune.

Skolen har ca 170 elever og 40 ansatte. Enhetsleder er Jorunn Øverland.

## Eksterne lenker
*
Christen Fonnesbech

**Christen Andreas Fonnesbech** (1817–1880) var en dansk politiker, og Danmarks 13. statsminister.

Fonnesbech var utdannet jurist. Han ble medlem av Holbæks amtsråd i 1848 og av Folketinget i 1858. I Folketinget var han ordfører for finansudvalget.

I 1860 ble han medlem av Rigsrådet og 1864–1866, samt 1874 var han medlem av Landstinget.

Fra november 1865 kom Fonnesbech til å delta i flere regjeringer; først som finansminister frem til mai 1870, da han ble innenriksminister og deretter ble han i juli 1874 konseilspræsident. Regjeringen måtte gå av i juni 1875. I 1872 forlot han Folketinget.

Opprinnelig var han medlem av De Nationalliberale, men i 1860 var han med på å stifte utbryterpartiet De Uafhængige, og fra ca. 1865 tilhørte han gruppen «nationale godsejere» med Christian Emil Krag-Juel-Vind-Frijs og Jacob Brønnum Scavenius Estrup som de ledende. Da han i 1872 avskaffet «fæstevæsenet», medførte det at han skaffet seg fiender blant godseierne, noe som senere kom til å felle hans regjering.

## Referanser


## Eksterne lenker
* Fonnesbech hos Dansk biografisk leksikon 
* Nordisk familjebok: Kristen Andreas Fonnesbech
På go’fot med Dizzie Tunes

***På go'fot med Dizzie Tunes*** er et musikkalbum med Dizzie Tunes, Benny Borg og Grethe Kausland, utgitt i 1976.

## Sporliste
# «På go'fot med Dizzie Tunes»
# «Det er go'fot du må ha»
# «På go'fot med publikum»
# «Frülingsrauchen»
# «Lille Lena»
# «Det ska vi fira»
# «Har dere go'fot i dag?»
# «Jazz»
# «Gammeldags swing»
# «Showstory»

## Eksterne lenker
*
Theresa Andrews

**Theresa Andrews** (født 1962) er en amerikansk svømmer som deltok i de olympiske leker 1984 i Los Angeles.

Andrews ble olympisk mester i svømming to ganger under Sommer-OL 1984 i Los Angeles. Hun vant 100 meter rygg for damer foran sin landsmann Betsy Mitchell og Jolanda de Rover fra Nederland.

Hun var også med på det amerikanske laget som vant 4 x 100 meter medley. De andre på laget var Tracy Caulkins, Mary T. Meagher og Nancy Hogshead.

## OL-medaljer
*  1984  Los Angeles -  **Gull** i svømming, 100 m rygg damer  USA
*  1984  Los Angeles -  **Gull** i svømming, 4 x 100 m medley damer  USA

## Eksterne lenker
*
Slaget ved al-Qādisiyyah

**Slaget ved al-Qādisiyyah** (arabisk: معركة القادسيّة‎; *Ma'rakat al-Qādisiyyah*; farsi: نبرد قادسيه; ), også stavet **Qadisiyya, Qadisiyyah og Kadisiya**, var et avgjørende slag ved al-Qādisiyyah i dagens Irak i 636 mellom arabiske muslimske Rashidun-hæren og hæren til det persiske Sasanide-dynastiet under den første perioden med muslimsk ekspansjon. Slaget endte med en avgjørende muslimsk seier, og åpnet for den islamske erobringen av Mesopotamia og siden av Persia. Slaget førte også til den påståtte alliansen mellom den persiske keiseren Yazdegird III og den bysantinske keiseren Herakleios, som giftet bort sitt barnebarn Manyanh til Yazdegird som et symbol på denne alliansen.
At the Jazz Band Ball

***At the Jazz Band Ball*** er et musikkalbum med Stokstad/Jensen Trad.Band, utgitt i 2002.

## Sporliste
# «At the Jazz Band Ball»
# «Det hender så mangt på Hovedøen»
# «Nobody's Sweetheart»
# «Lament for Javanette»
# «Clarinet Marmalade»
# «The Very Thought of You»
# «Avalon»
# «In My Solitude»
# «Ole Miss»
# «Perdido Street Blues»
# «Farwell Blues»
# «Du ska få en dag i mårå»
# «I Ain't Gonna Give Nobody None of My Jelly Roll»
# «Stars Fell On Alabama»
# «Get Out of Here and Go On Home»

## Referanser


## Eksterne lenker
*
Hat Trick

***Hat Trick*** er et musikkalbum med Steinar Ofsdal, utgitt i 1982. Albumet ble utgitt på nytt året etter.

## Sporliste
# «Hemmelige fugler»
# «En god følelse»
# «To i et pariserhjul»
# «Ballade til Johanne»
# «Fridag for fløytisten»
# «Ut av min hatt»
# «Armando's Rhumba»
# «Utflukt»
# «Lasse's lyster»
# «Sandalenes dans»
# «Heftige jenter»
# «En forelsket narr»

## Eksterne lenker
*
Drettvannet

**Drettvannet** ligger 258 meter over havet i den øvre delen av Losbyvassdraget i Østmarka, Lørenskog kommune i Akershus. Vannet er demmet opp ved utløpet i sørøst, der bekken renner ned til Røyrivannet. I nordenden passerer veien fra Losby, og her kommer også bekken ned fra Halssjøen. Både Drettvann og Halssjøen var tidligere regulert som drikkevannsreservoarer, inntil 1. september 2019, da de ble frigjort.

## Referanser
Miland skole

**'Miland skole** er en fådelt barneskole i Miland i Tinn kommune.

Skolen har 48 elever i skoleåret 2019/2020. 

Rektor/enhetsleder er Renate Øien.

## Eksterne lenker
*
Den magiske musikken

***Den magiske musikken*** er et musikkalbum med Lars Klevstrand og Steinar Ofsdal, utgitt av Jo Vestly produksjon i .

## Sporliste
# «Den magiske musikken»
# «Nøtteliten»
# «Hemmelige fugler»
# «Sitte på trapp-vers»
# «Eksamensvise»
# «Den triste elefanten»
# «Flyvende teppe»
# «Dyrene i Afrika»
# «Ørkenvandreren»
# «Nilsens marsj»
# «Krokodillemannen»
# «Ungen min»
# «Latino America»
# «Fløytespilleren»
# «I Paddle My Own Canoe»
# «Kaptein sorte Bill»
# «Longyearbyen»
# «Eventyrvisa»

## Referanser


## Eksterne lenker
*
Gatesangerne (album)

***Gatesangerne*** er et musikkalbum utgitt i 1995 av gruppen med samme navn, bestående av Kari Svendsen, Steinar Ofsdal, Lars Klevstrand og Kjetil Skaslien. Gruppen utga i 2000 et album kalt *Oslo-viser*.

## Sporliste

# «Sangen om oss»
# «Solskinn og sang»
# «Ute av min hatt»
# «Falle Landers vise»
# «Sykkelvisen»
# «Fløytespilleren på den grønne øya»
# «Spansk ballade»
# «Fjellsangen»
# «Det er itte så stor forskjell på polka og swing som folk vil ha det til»
# «Vis om Enerhaugen»
# «Gatesangerens vise»
# «Michos siste reel»
# «Nâr jag var en ung caballero»
# «Trestemt sang»
# «Marsjkonkurransen»
# «To i et parisehjul»
# «Jeg hadde tenkt»
## Referanser


## Eksterne lenker
*
Oslo-viser

***Oslo-viser*** er et musikkalbum med Steinar Ofsdal, Kari Svendsen, Lars Klevstrand og Kjetil Skaslien, utgitt i 2000. Sangene på albumet var fra forestillingen «Tigerbalsam», der artistene fremførte viser fra Oslos revy- og visehistorie.

## Sporliste

# «Entrévisa»
# «Gipsgutten»
# «Tidens baron»
# «Bare døtt på»
# «Sognsvannsbanen»
# «Den nye dressen»
# «Jacobsen»
# «Fjord-lenke»
# «Fiin gammel»
# «Krydderhylla»
# «Ei hel ei, ei halv ei»
# «Operasangeren»
# «Polkasamba så langt inn i nordmarka du kan komme»
# «Sirkuspolka»
# «Når lysene tennes på Karl Johan/Godnatt, kjære Oslo»
# «Solskinn og sang»
# «Marsjkonkurransen»
# «Vise om Enerhaugen»

## Referanser


## Eksterne lenker
*
Pip (album)

***Pip*** er et musikkalbum med Steinar Ofsdal, utgitt i 1997.

## Sporliste

# «Sand»
# «Jig»
# «Bawu»
# «Ritornell»
# «Skarv»
# «Fluiér»
# «Shima»
# «Lyre»
# «Fiedel»
# «Lull»
# «Atlantis»
# «Bædi»
# «Xun»
# «LIahija»

## Eksterne lenker
*
Rolandsjøen

**Rolandsjøen** ligger i Østmarka, nordøst i Nordre Follo kommune i Akershus, 143 meter over havet. Vannet tilhører Mossevassdraget. Det dreneres via Lille Rolandssjøen ut i Sætertjern / Sværsvann og videre ut via Langen, Våg og Mjær til Hobølelva. Ved nordenden av vannet finnes en hyttekoloni etablert i 1948, *Skogskolonien Roland*.  Det skal være bra å fiske etter gjedde i vannet.

## Referanser




## Eksterne lenker
* NVE dybdekart
Sjøfløyta

***Sjøfløyta*** er et musikkalbum med Per Midtstigen og Steinar Ofsdal, utgitt i 1989.

## Sporliste
# «Gamal halling/Evjuhallingen»
# «Gamle Guro»
# «Jeg vet meg en venn»
# «Ola Skeimakar»
# «Jåle-Ragnhild»
# «Hamborg»
# «Fanitullen»
# «Sælebakkvisa»
# «Tannlausen»
# «Bukkehønnshallingen»
# «Tynn-Sigurd-polka»
# «Tyskepolka»
# «Musehaugen»
# «Liten mazurka»
# «Huldra spelar inni fjellet»
# «Sælebakkvisa»
# «Jøran Surtelia»
# «Pålsonslåtten»
# «Gamal vals fra Numedal»
# «Valdreskvælven»
# «Helje tresk»
# «E du gær'n gutt»
# «Hei Kari Rud»
# «For mildhets gaver»
# «Skuldalsbruri»
# «Fleksåsen»
# «Trulsestubben»
# «Vals etter Knut N. Juveli»
# «Gamle-Hans-Slåtten»

## Eksterne lenker
*
Øyvind Lillehagen

**Øyvind Lillehagen** (født 1974) er en norsk tidligere landeveissyklist som konkurrerte profesjonelt på 1990-tallet. Han syklet noen år i Belgia, Spania, Frankrike. Han var profesjonell i Team Mälarenergi og sportsdirektør for Norges første profflag Team Krone.

Han har også hevdet seg i triathlon med niendeplass i aldersklasse i ITU langdistanse verdensmesterskap og fjerdeplass i Norseman 2004. Han er sykkel ekspertkommentator i Viasat Sport N.

## Referanser


## Eksterne lenker
*
FK Alanija Vladikavkaz

**FK Alanija Vladikavkaz** (russisk: *футбольный клуб Алания*) er en russisk fotballklubb som spiller i den russiske toppdivisjonen. Klubben ble stiftet i 1921, og spiller sine hjemmekamper på Republican Spartak Stadium i byen Vladikavkaz. 

## Eksterne lenker
*
FK Saturn Moskva Oblast

**FC Saturn Ramenskoe**, også kjent som til **FK Saturn Moskva** er en russisk fotballklubb som spiller i den russiske toppdivisjonen. Klubben ble stiftet i 1946, og spiller sine hjemmekamper på Saturn Stadium i byen Ramenskoje. 

## Eksterne lenker
* Klubbens offisielle Nettsider
FK Tom Tomsk

**Futbolny klub Tom Tomsk** er en russisk fotballklubb som spiller i russisk toppserie i fotball. Klubben ble stiftet i 1957, og spiller sine hjemmekamper på Trud Stadium i byen Tomsk. Klubben har vunnet ligaen tre ganger, og cupen to ganger. 

## Kjente spillere med en fortid i klubben
*  Kim Nam-il
*  Aleksander Radosavljevič
*  Pavel Pogrebnjak
*  Daisuke Matsui

## Referanser


## Eksterne lenker
* 
* Klubbens offisielle hjemmeside
Hesron

**Hesron** (hebraisk: , *Ḥeṣrôn*, «Lukket») er et navn som opptrer flere ganger i den hebraiske Bibelen (det gamle testamente). Det kan referere til:

* En slette sør for kongedømmet Judea, vest for Kadesj-Barnea (Josva 15:3)
* En av sønnene til Ruben (Første Mosebok 46:9; Andre Mosebok 6:14; Fjerde Mosebok 26:6)
* Den eldste av de to sønnene til Peres (sønn av Juda). I Første Mosebok 46:12 er han nevnt blant den yngste generasjonen av 70 israelitter som flyttet til Egypt sammen med Jakob. Se også Første Krønikebok 2:5-24.
Enosj

**Enosj** (hebraisk: &nbsp;– *&#702;Æ̆nôš*; gresk:  – *Enṓs*; i bibeloversettelsen fra 1930 *Enos*) er ifølge Første Mosebok en stamfar som levde før syndfloden. Han var sønnesønn av Adam og Eva, sønn av Set, far til Kenan, tippoldefar til Henok og tipptippoldefar til Metusjalah. Han ble 905 år gammel. (1 Mos 5,6–11.)
Kenan

**Kenan** (hebraisk:  – *Qênān*; gresk:  – *Kaïnám*) er ifølge Første Mosebok en av forfedrene før syndfloden. Han var oldebarn av Adam og Eva, sønn av Enosj, far til Mahalalel, oldefar til Henok og tippoldefar til Metusjalah. Han ble 910 år gammel. (1 Mos 5,9–14.)

Han må ikke forveksles med sitt mulige tipptipptipptipptipptippoldebarn ved samme navn.

## Eksterne lenker
*
Mahalalel

**Mahalalel** (hebraisk:  – *Mahălal&#702;ēl*; gresk:  – *Maleleḗl*) er i Første Mosebok navnet på en av forfedrene før Vannflommen. Han var tippoldebarn av Adam og Eva, sønn av Kenan, far til Jared, farfar til Henok, oldefar til Metusjalah og tipptippoldefar til Noah. Mahalalel ble 895 år gammel. (1 Mos 5,12–17.)

I bibeloversettelsen fra 1930 kalles han *Mahalalel* i Det gamle testamentet, men *Malalael* i Lukasevangeliet.